นิชิโอะ

**นิชิโอะ** () เป็นนครแห่งหนึ่งที่ตั้งอยู่ในจังหวัดไอจิ ภูมิภาคชูบุ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 เมษายน ค.ศ. 2025 ประมาณ 166,793 คน มีความหนาแน่นของประชากร 1,035 คนต่อตารางกิโลเมตร นิชิโอะเป็นศูนย์กลางด้านการพาณิชย์และอุตสาหกรรมในระดับภูมิภาค และเป็นแหล่งผลิตชาเขียวผงชั้นนำของประเทศ

## ภูมิศาสตร์
นิชิโอะตั้งอยู่ทางชายฝั่งตอนเหนือของอ่าวมิกาวะ ริมมหาสมุทรแปซิฟิก ทางตอนใต้ของจังหวัดไอจิ เมืองนี้อยู่บริเวณฟากตะวันออกของแม่น้ำยาฮางิ ด้วยภูมิประเทศที่ได้รับการป้องกันจากคาบสมุทรชิตะและคาบสมุทรอัตสึมิ สภาพอากาศในพื้นที่จึงค่อนข้างอบอุ่น นอกจากนี้ยังมีบางส่วนของเมืองที่ตั้งอยู่ในเขตอุทยานกึ่งแห่งชาติมิกาวะวัง

### ภูมิอากาศ
นิชิโอะมีภูมิอากาศแบบอบอุ่นชื้น มีฤดูร้อนที่ร้อนและชื้น ส่วนฤดูหนาวค่อนข้างอบอุ่น (การแบ่งเขตภูมิอากาศแบบเคิพเพิน *Cfa*) อุณหภูมิเฉลี่ยทั้งปีอยู่ที่ประมาณ 15.7&nbsp;°C ปริมาณน้ำฝนเฉลี่ยรายปีอยู่ที่ 1,596&nbsp;มิลลิเมตร โดยเดือนกันยายนมีฝนตกมากที่สุด เดือนที่ร้อนที่สุดโดยเฉลี่ยคือเดือนสิงหาคม ที่ประมาณ 26.3&nbsp;°C ขณะที่เดือนมกราคมเป็นเดือนที่หนาวที่สุด โดยมีอุณหภูมิเฉลี่ยราว 4.5&nbsp;°C เมืองที่เก็บข้อมูลสถิติภูมิอากาศที่ใกล้ที่สุดคือกามาโงริ จังหวัดไอจิ

### เทศบาลข้างเคียง
;
* นครกามาโงริ
* นครอันโจ
* นครโอกาซากิ
* นครเฮกินัง
* เมืองโคตะ

## สถิติประชากร
จากข้อมูลสำมะโนประชากรของญี่ปุ่น จำนวนประชากรของนิชิโอะมีแนวโน้มเพิ่มขึ้นอย่างต่อเนื่องตลอดระยะเวลา 70 ปีที่ผ่านมา

## ประวัติศาสตร์
### แหล่งกำเนิด
พื้นที่มิกาวะมีร่องรอยการอยู่อาศัยของมนุษย์มาตั้งแต่ยุคก่อนประวัติศาสตร์ โดยมีการค้นพบเศษเครื่องปั้นดินเผาจากสมัยโจมง และสุสานโคฟุงแบบหินขนาดใหญ่ในย่านคิระ ซึ่งถือว่าเก่าแก่ที่สุดในแคว้นมิกาวะ

### ยุคโบราณ
ที่ราบอันอุดมสมบูรณ์ริมแม่น้ำยาฮางิถูกใช้ในการเพาะปลูกข้าว รวมถึงใช้ปลูกชาและฝ้ายตั้งแต่สมัยโบราณ นอกจากนี้ ยังมีการค้นพบกองซากหอยจากยุคหินเก่าตอนปลายบริเวณใจกลางเมืองในปัจจุบัน บ่งชี้ว่าอาหารทะเลและปลาเคยเป็นผลิตผลสำคัญของพื้นที่ตั้งแต่ยุคแรกเริ่ม

ในย่านฮาซุ ยังมีศาลเจ้าที่มีอายุย้อนไปถึงยุคนาระ แสดงถึงความเชื่อมโยงทางวัฒนธรรมกับเมืองหลวงของญี่ปุ่นในยุคนั้น ดินในพื้นที่นิชิโอะยังอุดมไปด้วยแร่ไมกา ซึ่งมีการขุดมาใช้ตั้งแต่สมัยนาระแล้วเช่นกัน

### ยุคใหม่ตอนต้น
[thumb|left|เมืองรอบ[ปราสาทนิชิโอะ]]

ในช่วงคริสต์ศตวรรษที่ 15 ในยุคเซ็งโงกุ นิชิโอะเป็นถิ่นฐานของตระกูลซากาอิ โดยมีปราสาทนิชิโอะเป็นศูนย์กลาง ต่อมาพื้นที่นี้ตกอยู่ภายใต้การควบคุมของตระกูลโทกูงาวะ และในยุคเอโดะ พื้นที่ส่วนใหญ่กลายเป็นส่วนหนึ่งของแคว้นศักดินานิชิโอะ ซึ่งเป็นแคว้นศักดินาเล็ก ๆ ที่สวามิภักดิ์ต่อโชกุนโทกูงาวะ เมืองนี้รุ่งเรืองจากการเป็นเมืองท่าประมง และมีบทบาททางคมนาคมเนื่องจากตั้งอยู่บนเส้นทางโทไกโดที่เชื่อมระหว่างเอโดะกับเกียวโต อย่างไรก็ตาม เมืองนี้ได้รับความเสียหายอย่างหนักจากสึนามิที่เกิดจากแผ่นดินไหวปีโฮเอ ค.ศ. 1707

### ยุคใหม่ตอนปลาย
ในช่วงต้นยุคเมจิ เมื่อมีการจัดระเบียบการปกครองท้องถิ่นใหม่ นิชิโอะได้รับการจัดตั้งเป็นหมู่บ้านในอำเภอฮาซุเมื่อ ค.ศ. 1871 หลังเกิดแผ่นดินไหวมิโนะ–โอวาริใน ค.ศ. 1891 เกิดคลื่นสึนามิซัดเข้าเมืองและคร่าชีวิตผู้คนไปกว่า 60 ราย ต่อมาในวันที่ 1 พฤษภาคม ค.ศ. 1906 หมู่บ้านนิชิโอะได้รับการยกฐานะเป็นเมือง ต่อมาเมืองได้รับความเสียหายจากแผ่นดินไหวโทนังไกใน ค.ศ. 1944 ซึ่งมีผู้เสียชีวิต 32 ราย และจากแผ่นดินไหวมิกาวะใน ค.ศ. 1945 ที่มีผู้เสียชีวิตถึง 765 ราย

### ยุคปัจจุบัน
หลังสิ้นสุดสงครามโลกครั้งที่สอง นิชิโอะกลายเป็นจุดหมายของแรงงานจากภาคใต้ของญี่ปุ่น ทำให้ประชากรเพิ่มขึ้นอย่างรวดเร็ว ใน ค.ศ. 1953 เมืองนิชิโอะได้รับการยกฐานะเป็นนคร โดยผนวกเทศบาลข้างเคียง ได้แก่ เมืองเฮซากะ เมืองเทราซุ หมู่บ้านฟูกูจิ และหมู่บ้านมูโรบะ และต่อมาใน ค.ศ. 1955 ได้ผนวกหมู่บ้านมิวะและหมู่บ้านเมจิเข้ามาเพิ่มเติม เมื่อ ค.ศ. 1959 พายุไต้ฝุ่นเวราได้สร้างความเสียหายอย่างหนักแก่พื้นที่ โดยมีผู้เสียชีวิต 20 ราย

เมื่อวันที่ 1 เมษายน ค.ศ. 2011 เมืองฮาซุ เมืองอิชชิกิ และเมืองคิระ (ทั้งหมดอยู่ในอำเภอฮาซุ) ได้ควบรวมเข้ากับนครนิชิโอะ ส่งผลให้อำเภอฮาซุถูกยุบเลิกไป

## การเมืองการปกครอง
นครนิชิโอะมีรูปแบบการปกครองแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และมีสภานครแบบสภาเดียว มีสมาชิกจำนวน 30 คน ในแง่ของการเมืองระดับจังหวัด นครนิชิโอะมีผู้แทนเข้าไปทำหน้าที่สมาชิกสภาจังหวัดไอจิจำนวน 2 คน ส่วนในแง่ของการเมืองระดับชาติ นครนิชิโอะอยู่ในเขตเลือกตั้งที่ 12 ของจังหวัดไอจิ ในการเลือกตั้งสมาชิกสภาผู้แทนราษฎรญี่ปุ่น ซึ่งเป็นสภาล่างของรัฐสภาญี่ปุ่น

## บริการสาธารณะ
thumb|ศาลาว่าการนครนิชิโอะ

### การบริหาร
ศาลาว่าการนครนิชิโอะตั้งอยู่ที่ย่านโจดะ ประมาณ 500 เมตรทางตะวันออกเฉียงใต้ของสถานีรถไฟนิชิโอะ โดยมีแผนกบริการสำหรับชาวต่างชาติที่ให้ความช่วยเหลือเป็นภาษาจีน เกาหลี โปรตุเกส สเปน และอังกฤษ

### การจัดการขยะ
โรงงานรีไซเคิลคลีนเซ็นเตอร์ในย่านเค็นโจดะสามารถรับขยะได้ทุกประเภท รวมถึงของชิ้นใหญ่และขยะอันตราย

### สาธารณสุข
thumb|โรงพยาบาลเทศบาลนครนิชิโอะ

โรงพยาบาลหลักของเมืองคือโรงพยาบาลเทศบาลนครนิชิโอะ ซึ่งตั้งอยู่ในย่านใจกลางเมือง ใกล้กับเขายัตสึโอโมเตะ เป็นโรงพยาบาลทั่วไป ขนาด 372 เตียง

## เมืองพี่น้อง
### ระหว่างประเทศ
;เมืองพี่น้อง
* โพริรัว (Porirua) ประเทศนิวซีแลนด์ ตั้งแต่ 15 ธันวาคม ค.ศ. 1993

### ภายในประเทศ
;เมืองมิตรภาพ
* เมืองเอจิเซ็ง จังหวัดฟูกูอิ ตั้งแต่ ค.ศ. 2000
* นครเอนะ จังหวัดกิฟุ ตั้งแต่ ค.ศ. 1998
* นครโยเนซาวะ จังหวัดยามางาตะ ตั้งแต่วันที่ 15 ธันวาคม ค.ศ. 2013

## เศรษฐกิจ
### การเกษตร
thumb|ไร่ชานิชิโอะ

นิชิโอะเป็นศูนย์กลางพาณิชยกรรมระดับภูมิภาคและท่าเรือประมงที่สำคัญ โดยมีระบบเศรษฐกิจแบบผสมผสานระหว่างอุตสาหกรรมการผลิตเบาและการเกษตร เมืองนี้ยังเป็นแหล่งผลิตชาเขียวผงรายใหญ่แห่งหนึ่งของญี่ปุ่น และเป็นหนึ่งในพื้นที่ชั้นนำด้านการเพาะเลี้ยงปลาไหลญี่ปุ่น (อูนางิ) โดยมีตลาดปลาสาธารณะตั้งอยู่ที่ท่าเรือประมงในอิชชิกิ

### อุตสาหกรรมการผลิต
มีผู้ผลิตชิ้นส่วนอุตสาหกรรมยานยนต์ญี่ปุ่นหลายราย เช่น เด็นโซ่ และไอชิน มีโรงงานตั้งอยู่ในและรอบ ๆ เมืองนิชิโอะ

### วิศวกรรมเซรามิก
ดินในพื้นที่รอบนิชิโอะอุดมไปด้วยแร่ไมกา ซึ่งมีการทำเหมืองมาตั้งแต่สมัยนาระ เครื่องปั้นดินเผาประเภทหนึ่งที่เรียกว่า "ยัตสึโอโมเตะ" ผลิตขึ้นจากเตาเผาที่ตั้งอยู่เชิงเขาด้านใต้ของเขายัตสึโอโมเตะ ()

## การศึกษา
เมืองนี้มีโรงเรียนประถม 26 แห่ง และโรงเรียนมัธยมต้น 10 แห่งที่บริหารโดยเทศบาลนครนิชิโอะ รวมทั้งมีโรงเรียนมัธยมปลาย 5 แห่งที่อยู่ภายใต้การดูแลของคณะกรรมการการศึกษาจังหวัดไอจิ อีกทั้งยังมีห้องสมุดประชาชนและศูนย์ชุมชนกระจายอยู่ในพื้นที่ต่าง ๆ เช่น ใจกลางเมืองนิชิโอะ ฮาซุ อิชชิกิ คิระ และเทราซุ

สมาคมนานาชาตินิชิโอะ (Nishio International Association) มีการเปิดสอนภาษาญี่ปุ่น รวมถึงภาษาต่างประเทศหลายภาษา โดยส่วนใหญ่จัดการเรียนการสอนที่ศูนย์สวัสดิการ (ศูนย์ฟูกูชิ) ในย่านฮานาโนกิโจ

## การขนส่ง
[thumb|[Kilometre Zero|หลักกิโลเมตรที่ศูนย์ในนิชิโอะ]]

### รถไฟ
;20px เมเต็ตสึ
*เมเต็ตสึ สายนิชิโอะ:  -  -  -  -  -  - 
:เชื่อมนิชิโอะเข้ากับนาโงยะทางตอนเหนือผ่านสถานีรถไฟชิงอันโจ
*เมเต็ตสึ สายกามาโงริ:  -  -  -  - 
:เชื่อมนิชิโอะกับเมืองกามาโงริ

### ถนน
* 
* 

### ท่าเรือ
* ท่าเรือมิกาวะอิชชิกิ


ไฟล์:MT-Nishio Station-EastGate.jpg|สถานีรถไฟนิชิโอะ
ไฟล์:道の駅にしお岡ノ山.jpg|ที่พักริมทางนิชิโอะโอกาโนยามะ (ทางหลวงแผ่นดินญี่ปุ่นหมายเลข 23)
ไฟล์:Mikawa Isshiki Port ac.jpg|ท่าเรือมิกาวะอิชชิกิ


## สถานที่ท่องเที่ยวในท้องถิ่น
จุดเด่นด้านการท่องเที่ยวของนิชิโอะคือหอคอยอูชิโตระของปราสาทนิชิโอะ ตั้งอยู่ในย่านยามาชิตะโจใจกลางเมือง เป็นการสร้างหอคอยไม้ส่วนกลางของปราสาท รวมถึงประตูและลานภายในขึ้นมาใหม่ทั้งหมด ตัวปราสาทเดิมสร้างโดยตระกูลมัตสึไดระใน ค.ศ. 1221 และใช้เป็นที่มั่นจนถึง ค.ศ. 1601

เครื่องปั้นดินเผายัตสึโอโมเตะเริ่มต้นขึ้นราว ค.ศ. 1825 โดยคาโต ฮาจิเอมง () ซึ่งได้เปิดเตาเผาขึ้นที่เชิงเขาด้านใต้ของภูเขายัตสึโอโมเตะ () ดินในพื้นที่มีแร่ไมกาซึ่งใช้ผสมกับดินเหนียว หลังเกิดเหตุการณ์หนึ่งบนภูเขานั้น มีการถวายกระดิ่งเล็ก ๆ เพื่อปลอบประโลมเทพเจ้าประจำภูเขา ต่อมา คาโต คูมาโซ ได้ริเริ่มประเพณีการทำกระดิ่งเซรามิกรูปสัตว์ประจำจักรราศี () ซึ่งเมื่อเผาแล้วจะให้เสียงที่ไพเราะยามเขย่า

### สถานที่สำคัญ
* น้ำตกฮิราฮาระและเส้นทางเดินธรรมชาติ: ตั้งอยู่ในย่านฮิราฮาระ
* ชายหาดคิระไวกีกี: แนวอ่าวที่มีชายหาดทรายร่มรื่น เปิดให้เล่นน้ำและกีฬาทางทะเลตั้งแต่เดือนมิถุนายนถึงกันยายน
* ซากูชิมะ: เกาะขนาดเล็กในอ่าวมิกาวะที่ยังมีอาคารไม้แบบดั้งเดิม เหมาะสำหรับตกปลา เดินทางไปได้โดยเรือข้ามฟากจากท่าเรืออิชชิกิ
* เขาซังงาเนะ: เทือกเขาที่มีป่าหนาทึบ มองเห็นอ่าวมิกาวะ เหมาะสำหรับเดินป่าและดูนก
* เขายัตสึโอโมเตะ: สวนสาธารณะเชิงเขาใจกลางเมืองนิชิโอะ มองเห็นทิวทัศน์ของเมือง ภูเขา และแนวชายฝั่งโดยรอบ


ไฟล์:Kirawaikikibeach.jpg|ชายหาดคิระไวกีกี
ไฟล์:Sakushima5.jpg|บ้านโอฮิรูเนะที่สร้างบนซากูชิมะ
ไฟล์:Sakushima1.jpg|ถนนในซากูชิมะ
ไฟล์:View from the top of Mt Sangane, Higashi-Hazu-cho Nishio city 2013.JPG|ทิวทัศน์เขาซังงาเนะ
ไฟล์:Yatsuomoteyama01.jpg|มุมมองทางอากาศเขายัตสึโอโมเตะ


### สถานที่ท่องเที่ยวทางวัฒนธรรม
;แหล่งประวัติศาสตร์
* ห้องสมุดอิวาเซะบุงโกะ
* วัดคนเร็นจิ
* ปราสาทนิชิโอะ
* สุสานโบราณโชโบจิ (Shōbōji Kofun) ได้รับการขึ้นทะเบียนเป็นโบราณสถานแห่งชาติ

;สวนสาธารณะ
* สวนเด็กแห่งไอจิ (Aichi Children Country)


ไฟล์:Nishio Castle.jpg|ปราสาทนิชิโอะ
ไฟล์:Konrenji.jpg|วัดคนเร็นจิ
ไฟล์:160227 Whole view of Shoboji Kofun.jpg|โชโบจิโคฟุง
ไฟล์:Iwase Bunko Library old book storage ac.jpg|ห้องสมุดอิวาเซะบุงโกะ
ไฟล์:Aichi-Kodomonokuni Yūhigaoka.JPG|สวนเด็กแห่งไอจิ


### พิพิธภัณฑ์
* พิพิธภัณฑ์นครนิชิโอ ตั้งอยู่ในบริเวณปราสาทนิชิโอะ จัดแสดงสิ่งของจำนวนมากที่เกี่ยวข้องกับประวัติศาสตร์และวัฒนธรรมท้องถิ่น ตั้งแต่ยุคโจมงจนถึงปลายยุคเอโดะ
* ห้องสมุดอิวาเซะบุงโกะ ตั้งอยู่ถัดจากห้องสมุดประจำเมือง เป็นแหล่งรวบรวมหนังสือหายากและคัมภีร์พุทธโบราณมากกว่า 80,000 รายการ พร้อมทั้งมีห้องจัดแสดง ห้องค้นคว้า และห้องอ่านหนังสือ
* ศูนย์วัฒนธรรมในย่านยามาชิตะโจ ใช้เป็นสถานที่จัดคอนเสิร์ต การแสดงละคร นิทรรศการ และบรรยายต่าง ๆ

## วัฒนธรรม
### เทศกาล
thumb|เทศกาลโคมไฟอิชชิกิ
thumb|เทศกาลไฟโทบะ

นิชิโอะมีเทศกาลและกิจกรรมยอดนิยมหลายรายการ โดยส่วนใหญ่จัดขึ้นในช่วงฤดูร้อน

* เทศกาลไฟโทบะ: จัดขึ้นวันอาทิตย์ที่สองของเดือนกุมภาพันธ์ ชายท้องถิ่นจากฮาซุและคิระจะแข่งขันกันดึงไม้ไผ่ออกจากกองไฟขนาดใหญ่ เป็นพิธีโบราณเพื่ออธิษฐานขอให้พืชผลอุดมสมบูรณ์
* เทศกาลกิองนิชิโอะ: จัดขึ้นสุดสัปดาห์ที่สามของเดือนกรกฎาคม ก่อนปิดเทอมฤดูร้อน เด่นด้วยขบวนพาเหรดและการเต้นรำ "โอโดโรจะ" ตามท้องถนน พร้อมร้านแผงขายอาหาร
* เทศกาลดอกไม้ไฟแม่น้ำโยเนซุ: วันที่ 15 สิงหาคม จุดพลุไฟกว่า 3,000 ลูกริมแม่น้ำใกล้สะพานโยเนซุ นับเป็นการแสดงดอกไม้ไฟที่ยิ่งใหญ่ที่สุดแห่งหนึ่งในภูมิภาค เทศกาลดอกไม้ไฟขนาดย่อมยังจัดขึ้นในพื้นที่คิระและฮาซุตลอดเดือนสิงหาคม
* เทศกาลโคมไฟอิชชิกิ: วันที่ 26–27 สิงหาคม มีการแขวนโคมกระดาษขนาดใหญ่พร้อมร้านค้าอาหารที่จำหน่ายปลาไหลอูนางิและของท้องถิ่นอื่น ๆ
* เทศกาลฮาวาย: จัดช่วงปลายเดือนสิงหาคม โดยกลุ่มนักเต้นชาวฮาวายและท้องถิ่นจะร่วมแสดงบนเวทีริมชายหาดคิระไวกีกี

### กีฬา
ศูนย์กีฬาไวต์เวฟ ที่ลานนิชิโอะฮาซุฟูเรอาอิ มีสระว่ายน้ำขนาด 25 เมตร สระคลื่น สไลเดอร์น้ำ และสระกลางแจ้ง ซึ่งเปิดให้บริการตลอดปี

สนามกีฬาและลานกีฬากลางแจ้งตั้งอยู่ในสวนสาธารณะต่าง ๆ เช่น สวนนิชิโอะ สวนยัตสึโอโมเตะ สวนแม่น้ำยาฮางิ สวนกีฬาเซ็มเมียว และสวนฟูรูกาวะกรีนพาร์ก มีโรงยิมของเมือง เช่น สึรูชิโระ และชูโอ ซึ่งเปิดให้ชมรมกีฬาต่าง ๆ ได้ใช้งาน รวมถึงรองรับการแข่งขันระดับมือสมัครเล่นในกีฬาหลากหลายประเภท เช่น เบสบอล ฟุตบอล วอลเลย์บอล บาสเกตบอล และกีฬาอื่น ๆ

ทีมวอลเลย์บอลหญิง เด็นโซ่แอรีบีส์ ซึ่งแข่งขันในวี.พรีเมียร์ลีก มีฐานอยู่ที่เมืองนิชิโอะ

## เหตุการณ์สำคัญ
ใน ค.ศ. 2006 เมืองนิชิโอะได้รับการบันทึกใน*[[บันทึกสถิติโลกกินเนสส์]]*ว่าเป็นสถานที่จัดพิธีชงชาพร้อมกันมากที่สุดในโลก โดยมีผู้เข้าร่วม 14,718 คน สถิตินี้ถูกทำลายลงใน ค.ศ. 2008 โดยงานดื่มชาที่เมืองอินเทาร์ ประเทศอินเดีย

## บุคคลที่มีชื่อเสียง
* จิตสึโอะ อินางากิ - นักการเมือง
* โทชิโอะ อิวาอิ - นักออกแบบเกมและนักดนตรี
* ฮิโตกิ อิวาเซะ - นักเบสบอลอาชีพ
* โองูริ จูกิจิ - บุคคลสำคัญในสมัยเอโดะ
* โคเอ็ง คนโด - นักแสดง
* มามิ โคยามะ - นักพากย์
* มาเรีย มากิโนะ - นักร้องไอดอล (วงมอร์นิงมูซูเมะ)
* เท็ตสึยะ มากิตะ - นักแสดง
* คัตสึยะ ทากาซุ - ศัลยแพทย์ตกแต่ง

## อ้างอิง

## แหล่งข้อมูลอื่น

*  


หมวดหมู่:นครในจังหวัดไอจิ